Universitas Lambung Mangkurat

Universitas Lambung Mangkurat sè èsingkat ULM panèka sala sèttong perguruan tèngghi negeri sè ngennengngè è Banjarmasin bân Banjarbaru, Kalimantan Selatan. Universitas panèka èpaddhek è tangghâl 21 September 1958 bân èrèsmiyaghi è tangghâl 1 November 1960. Nyama universitas panèka èkala’ ḍâri asmana Lambung Mangkurat, sèttong patih ḍâri Karajhâ’ân Naghârâ Dipa sè tak èpèsaaghi ḍâri sajârâ Kesultanan Banjar è Kalimantan Selatan.

 Asal-osolla 
Bâḍâna Universitas Lambung Mangkurat (ULM) molaèpon ḍâri yayasan Akademi Perniagaan Kalimantan kalabân Akta Notaris Nomer 24 tangghâl 21 September 1956. Akademi Perniagaan Kalimantan (APK) sè saamponna èpaddhek adhâsaraghi prakarsâna Milono mènangka Gubernur Kalimantan è taon 1957. APK dhibi' èpaddhek kalabân tojjuwân nuro' sarta dâlem nyerdasaghi kaoḍi'na bhângsa, mangembangaghi bân nyabbharaghi èlmo pangataowan, teknologi, sarta kaseniyân, jhughân nyiyapaghi mahasiswa dhâḍḍhi angghuta masyarakat sè aghâḍhuwân kamampoan akademik bân profesional, abâtek bân ta’at dâ’ ka Gustè Allah Sè Maha Èsa, otamana è dâèrah Kalimantan.

Saterrossa, adhasaraghi inisiatif bân prakarsâ ḍâri para tokoh masyarakat sarta parjuwang kamardèka'an Republik Indonesia è Kalimantan Selatan sè è tangghâl 3 Maret - 10 Maret 1957 ngabhâḍhi reuni Kesatuan Tentara Nasional Indonesia Divisi Lambung Mangkurat è dhisa Niih, Kabupatèn Hulu Sungai Selatan. Reuni panèka aghâḍhuwân tojjuwân ghâbây ngèngaè Proklamasi Gubernur Militer ALRI Divisi IV Kalimantan, tor abahas parkara pambângonan dâèrah Kalimantan. Sala sèttong hasèl ḍâri partâmowan kasebbhut èngghi panèka èento' Dewan Lambung Mangkurat sè sala sèttong râncana kerjhâna èngghi panèka maddek sèttong perguruan tinggi è Kalimantan kalabân nyama Universitas Lambung Mangkurat.

Mènangka nyatana ḍâri râncana Dewan Lambung Mangkurat kasebbhut, è tengngana taon 1958 èbhângon Panitia Persiapan Pembentukan Universitas Lambung Mangkurat. Bân è tangghâl 21 September 1958, Panitia ampon bisa marèsmi'i berdirinya Universitas Lambung Mangkurat (lamba' èsingkat Unlam, satèya èsingkat ULM) kalabân Presiden Universitas (satèya, rektor) panèka Letkol. H. Hasan Basry, Wakil Presiden panèka Abdul Wahab Syahranie, bân Sekretaris Drs. Aspul Anwar. È dâlem pamola’anna, Universitas Lambung Mangkurat ghi' aghâḍhuwân status swasta è bâbâna naunganna Yayasan Pendidikan Lambung Mangkurat sè è bâkto ghâpanèka èketowaè bi' H. Maksid (Mantan Gubernur KDH Kalimantan Selatan).Molaèpon Universitas Lambung Mangkurat pèra' aghâḍhuwân Fakultas Hukum, Fakultas Ekonomi, Fakultas Sosial bân Politik, Fakultas Islamologi, sarta Kursus-kursus B I bân B II.  

 Sombher